Gedagtes en gevoelens is twee aspekte wat mense van die 21ste eeu goed moet begryp en bestuur om die omwentelings op verskillende terreine te kan akkommodeer en integreer. Dit is terreine soos verhoudings, ouerskap, onderwys, die sakewereld en sport. In Soos Jesus ondersoek die skrywers Jesus se denkprosesse en sy hantering van gevoelens soos dit uit sy optrede en lering in die Evangelies blyk. Dit word weliswaar aan die hand van moderne modelle en teoriee gedoen, maar werp lig op die kreatiewe prosesse wat Jesus gevolg het. Uit Jesus se denke blyk dit dat Hy tegnieke soos intuisie, vergelykings en 'buite die boks' gebruik het om sy boodskap tuis te bring. Die waarheid in teenstrydige uitsprake soos 'geseend is die wat treur' en 'die wat eerste is, sal laaste wees' word byvoorbeeld ontrafel. Uit Jesus se optrede blyk sy omgaan met gevoelens soos empatie, nederigheid, vergifnis en passie by Homself en sy toehoorders. So word liefde as emosie beskryf in Jesus se opdrag aan ons om intelligente liefde te he vir ons naaste, ons vriende, ons vyande - en onsself. Jesus het in sy lewe op aarde 'n unieke manier van menswees geopenbaar, die X-faktor wat tot 'n spesiale manier van doen gelei het. Hy was 'n uitnemende motiveerder met 'n fokus op kreatiewe oplossings. Soos Jesus is jou kompas wat vir jou die rigting kan aandui waar jy jou weg in die 21ste eeu moet vind.